Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
13 พ.ค. 2559

SET ฟื้นตัวมาแกว่งที่แนวต้าน 1,400  จุด การพักฐานอาจจบลงแล้ว…”ซื้อ” SGP
ดัชนี SET อยู่ที่ 1,399.55 จุด +0.24 จุด +0.02% ปริมาณซื้อขาย 22,876 ลบ.
แนวรับ: 1,395 / 1,388 แนวต้าน: 1,410
 
สรุปทิศทางและแนวโน้มตลาด
SET แกว่งตัวที่เขตแนวต้าน 1,400 จุด: เริ่มมีสัญญาณฟื้นตัวหลังกลับมายืนเหนือ 1,400 จุด…การ “พักฐาน” ของ SET อาจจบเร็วกว่าที่คาดการณ์ไว้ จากแรงหนุนหุ้นกลุ่มพลังงานตามราคาน้ำมันที่ปรับตัวสูงขึ้น, FED ชะลอการขึ้นอัตราดอกเบี้ย และกำไรไตรมาส 1/59 ที่ทะยอยออกมาไม่ได้แย่อย่างที่กังวลไว้ก่อนหน้าเป็นปัจจัยหนุน SET ระยะสัปดาห์ไปที่ 1,430-1,460 จุด
“ซื้อ” SGP…ผลการดำเนินงาน Q1/59 ดีกว่าที่คาด: ด้วยเป้าหมายพื้นฐาน 18.60 บาท  จาก 1) กำไรไตรมาส 1/59 ที่ 40 ล้านบาท ที่กว่าที่คาด ด้วยสัดส่วนลูกค้าปลีกเพิ่มขึ้นส่งผลอัตราทำกำไรปกติสูงขึ้น 2) ธุรกิจก๊าซ LPG ในประเทศจีนยังคงเติบโตสูง โดยยอดนำเข้า LPG ของจีนในไตรมาส 1/59 เติบโต 70% จากการเพิ่มขึ้นของโรงงาน PDH และคาด Utilization Rate อาจเพิ่มขึ้นอีกในไตรมาส 2/59 เนื่องจากโรงงานที่ใช้ feed จากน้ำมันมีต้นทุนสูงขึ้นตามราคาน้ำมัน
3) High Growth ด้วยแนวโน้มการเติบโตกำไร 60% ปีนี้ ที่ 1.85 พันล้านบาท ทำให้แม้ราคาหุ้นจะปรับขึ้นมาแล้วตั้งแต่ต้นปี แต่ยังมี PE ต่ำเพียง 6.1 เท่า เท่านั้น และ PBV ที่ 1.1 เท่า 4) ธุรกิจก๊าซในประเทศยังสร้างกระแสเงินสดสม่ำเสมอ พร้อม Upside Risk จากการเปิดเสรีนำเข้า LPG ในปีหน้า และ 5) เมื่อพิจารณาในทางเทคนิคราคาหุ้นตั้งหลักฟื้นตัวขึ้นได้ดีจากแนวรับมีเป้าหมายถัดไปที่ 12.70 / 13.00 บาท
หุ้นที่น่าสนใจทางเทคนิค
PLAT “ซื้อ” ราคาหุ้นดีดตัวขึ้นทะลุแนว Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงขึ้นชัดเจน สอดคล้องกับเครื่องมือ DI+  ตัด DI- ขึ้น และ MACD มีแนวโน้มเป็นบวก มีแนวต้านแรกที่ 5.85 บาท และถัดไปที่ 6.20 บาท
SENA “ซื้อ” ราคาหุ้นเริ่มฟื้นตัวขึ้นด้วยแท่ง Morning Doji Star สอดคล้องกับ DI+ กลับมาชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 3.12 บาท หากผ่านได้เป้าหมายตามกรอบที่ 3.20 บาท
HMPRO “ซื้อ” ราคาหุ้นดีดตัวขึ้นต่อเนื่อง ด้วยปริมาณการซื้อขายสูงขึ้นชัดเจน สอดคล้องกับเครื่องมือ DI+ ตัด ADX ขึ้น และเส้นค่าเฉลี่ยทำ Golden Cross เป็นจังหวะเก็งกำไร มีแนวต้านแรกที่ 8.90 บาท ผ่านได้มีเป้าหมายถัดไปที่ 9.30 บาท